remissie voer willebort van aesdonk wouter van gallekaerle etc. doen te weten allen iegenwoirdichen ende toecomendedat wij ontfaen hebben die oetmoedige supplnatie van woutervan galle arm scamel gehuwt man, inhoudende hoe datgeleden inden somer ontrint st. jansdach xvc achtendertichhij suppliant ende wijlen doen levende adriaen kanaerts metmeer andere sceptreckere te trecken hadden een scip toebehorendepieter vrancx om tselve scip te trecken van heffene naervilvoerden tot vute ende hij suppliant ende wijlen alsoe de voirscreven wijlen adriaen achterbleeff ende ginck sitten drinckenmet meer andere te huyse van willem torrekens totheffene voirscreven soe heeft den voirscreven suppliant den selven adriaenminnelyck gebeden dat hij met hem tvoirscreven scip wilde voir tegaen trecken op dat de scipper bij zijnen ende zijnder gesellenachterblijvende geen schade lijden en zoude, ende dat zijtreckers inde boete nyet te vallen en hadden dyer toestaettegens die gene die achterblijven, soe es den voirscreven wijlen adriaenopgestaen maer commende voorbij een ander herberge, geheetende croone, is hij adriaen daer inne geroepen geweest ende esdaer weder gaen sitten drincken, dwelck ziende jan moenseen van zijn voirscreven medegesellen, heeft den selve adriaen oycgebeden dat hij met hem gaen wilde ende tvoirscreven scip helpenvoir te trecken, dwelck hij adriaen nyet geerne en dedehoe wel hij ten lesten opgestaen is ende met hem jan voirscreven gegaen naer tvoirscreven scip ende aldaer gecommen zijnde, soeheeft den voirscreven wijlen adriaen zeer qualyck gesproken endewilde weder werts gaen. doen de voirscreven suppliant liggendealdaer int ghars hem rustende den$$$ selven wijlen adriaenanderwerf vrindelijck ende minnelijck gebeden heeft dat hijdaer bij hen blijven wilde ende nyet wech gaen voer dat tvoirscreven scip afgetrocken waere soe es de selve adriaen den voirscreven suppliant toegeschoeten ende heeft hem met den hechtevan zijnen opstekere in zijnen sicht gestoken ende metvuysten geslagen als dat hij suppliant zeer bloede, dwelckziende den$$$ knaepe oft bey noot$$$ van den selven scippervraechde den voirnoemde adriaen waerom hij den voirscreven suppliantsloech ende smeet, doen heeft de selve adriaen russ$$$ metzijnen messe vuyter eerden gesteken ende daer mede nae denvoirnoemde knape geworpen ende naer tvoirscreven scip getrocken
wesende ter plaetsen daert behoirde, soe zijn zij suppliant ende wijlen doen levende adriaen metten voirscreven jan moens,claes kempe ende meer andere treckers voirscreven gegaen in de voirnoemdecroone ende daer sitten drincken sulcx dat daer weder woirdengeresen tusschen hem wijlen adriaen ende den suppliant, in demanieren dat hij adriaen totten suppliant seyde hem gevende eene
toenaem seghende wouter noen naye maect u van hier vuyt
desen gelage, waerop hij suppliant antwoirde ic wil
geerne gaen waer mijn gelach betaelt het is alsoe wel
mijn gelach alst u soeckende alsoe bij den selven wijlen adriaen
op hem suppliant werringe$$$ ende noise om te vechten, doen
den suppliant vele scamperhede de hij al goeder tierelijck ende
pacientelijck verdroech, stekende voirts bij den voirscreven wijlen
adriaen met sijnen opstekere naer hem suppliant als dat
hij met dyen steke quetstede een oudt man geheeten willem
nijs in zijn hant die welcke hem adriaen vraechde segh
waerom quetst ghij mij, waerop wijlen adriaen antwoorde
het es mij leet ic meende dien wouter van galle denoterende
den suppliant wel geraect te hebben, ende alsoe daer een
jonck meysen in quam soe es de voirscreven suppliant bij haer gese$$$
dwelck ziende bij den voirscreven wijlen adriaen heeft tot hem suppliant
geseyt staet up ghij wouter noey naeye ic wil daer sitten
bij tmeysen daer ghij sit mit welcken hij suppliant op stont en
liet hem daer sitten ende corte daer nae soe es die voirscreven wijlen
adriaen bij den selven suppliant comen sitten ende heeft hem gesla$$$in zijn aensicht wel drije wers met eenen strecken leeren $$$
van eenen degen die hij wijlen adriaen in zijn handt hadde seggende
totten suppliant weerdt u weerdt u ghij en soudt u mij es dorren
weeren daerop hij suppliant antwoirde slaet ghij mij
ic en heb u nyet mesdaen, ic en wil nyet vechten of gelijcke woirde
in substantie ende hadde alsoe geerne vanden voirscreven wijlen adriaen
verdrach gehadt mits dat hij nyet en begeerde te vechten moch=
=te nochtans de voirscreven adriaen hem met eenen grammen m$$$
toegeschooten mits welcke hij suppliant oyck opschietende
zijn alsoe tsamen worden bordelende als dat dese wijlen
adriaen een steke genegen heeft daer af hij gestorven is
ter causen van den welcken de voirnoemden suppliant dit grootelijckx
sijn lijf heeft moeten verweeren mits dat hij geen verdrach
noch vanden voirscreven wijlen adriaen ontslegen en conste wesen
als boven vreesende rigeur van justicien heeft hem sedert
geabsenteert vuyt onsen landen ende heerlicheyden ende en zoude
daer inne nyet dorren wederkeeren al eest dat hem de toecompste
van tselve feyt hertelijck leet es ende daer af peys met presentie$$$heeft ten zij dat onse gracie hem hierop verleent worde
alsoe hij seyt, om die welcke hij ons zeer oetmoedelijck
gebeden heeft waeromme soe eest dat wij des # aengesien#
den voirnoemde suppliant geneycht wesende tot zijnder voirscreven beden ende
begeerten ende willende hem en des gracie ende genade
persereren voer rigeur van justicien, hebben inden gevalle als boven
geremitteert quytgescholden ende vergeven, remitteren,
schelden quyte ende vergeven vuyt onse zunderlinge gracien bij
desen$$$ den dootslach voert verclaert mitsgaders oyck alle
peyne ende amende corporelle ende criminelle daer inne hij
hem overmits ende vuyt saken van tgimt$$$ des voirscreven jegens
ons ende justicie eenichssins mach hebben ontgaen ende
hebben hem dyen aengaende gerestitueert ende gestelt
restitueren ende stellen bij desen tot zijnen goede faeme ende
naeme in onsen lande ende heerlicheyden ende tot zijn goeden noch
tertijt nyet geconfisqueert zijnde zoe verre daer eenige
waren, imponerende hierop een eeuwich zwijgen ende
silence ons procureur generael in brabant ende allen anderen onsen
rechteren justicieren ende officieren $$$ $$$ van brabant
hoedanige die zijn of wesen mogen, satisfactie nochtans
eerst ende alvoeren gedaen der geinteresseerde partien zoe verre
die noch nyet gedaen en waere civilijck alleenlijck
behoudelijck dat hij gehouden werdt den voirscreven dootslach
jegens ons civilijck te beteren naer gelegentheyt vande
mesdaet ende faculteyt van zijnen goeden ende oyck
te betaelen die redelijcke costen van justicien, daeromme
gedaen ende naegevolght indyen datter eenige geschiet
zijn der taxatie ende arbiterscepe van onsen lieven ende
getruwen den cancellier ende luyden van ons raede in
brabant die wij daertoe admitteren, ontbieden daeromme
ende bevelen onsen voirscreven cancellier ende luyden van ons raeden in
brabant dat vier henlieden geroupen die gene die daerom
behoiren geroepen te zijne, zij procederen ende doen procederen
wel ende duechdelijck totter verifficatie ende intervenierende$$$ van desen
ons tegewoirdigen brieve naer louter vorme ende inhouden
ende welck intervenieren die voirscreven suppliant gehouden sal zijn
onsen voirscreven raede te versoecken binnen eenen jaere naer data
van desen op die pene van te verbueren deffect der selver
ende dat gedaen ende die voirscreven civile boete ende costen van
justicien getaxeert gearbitreert ende betaelt sijnde alst
behoirt van welcke civile boete die gene van ons rentmeester
dient aengaet, gehouden wert ontfanck te maken rekening
bewijs ende reliqua te doene tot onsen proffijte metten and$$$
penningen van zijnen ontfang$$$, zij onsen drossaet van brabant
meyer van vilvoerden ende alle andere onse ende ons vassallen of
smalre heeren richteren justicieren ende officieren onssen voirscreven
lants van brabant ende van overmaze hoedanige die zijn
of wesen mogen, iegenwoirdich ende toecomende
hueren stedehouderen ende elck van hen soeken dat
toebehoiren sal of aengaen sal mogen, doen laten ende
gedoogen den voirnoemde suppliant van dese onse gracie ende
remissie inder manieren voirscreven, rustelijck vredelijck
ende eeuwelijck genyeten ende gebruycken sonder hem
te doene noch te laten geschien in lijfve noch in goede
eenich hinder letsel of moyenisse ter contrarien
maer indyen zijn lijf of onverbeurde goeden daeromme
gevangen becommert oft gearresteert waren, dat zij
die terstont stellen of doen stellen tot volcommen delivrans$$$
ende slakinge want ons alsoe belieft, ende ten
eynde dat dit goet vast ende gestadich blijve tot
eeuwygen dagen, soe hebben wij ons zegel hieraen
doen hangen, behoudelijck in anderen saken ons recht
ende eenen yegelijck tzijne in allen gegeven in onse
stede van bruessele inde maent van meye int jaer
ons heeren duysent vijfhondert ende negenendertich
van onsen keyserijcke txxe ende van ons rijcken van
castille ende andere txxiiije. aldus stont gescreven op te
plycke bij den keyser in zijnen raede ende geteekent
l. de zoete, noch stont gescreven op te selve plycke
visa $$$
ghecollacionneert tegens die
originale brieven bij mijde cock